Diari Oficial de la Generalitat Valenciana


Sumari del DOGV 2503, del 09-05-1995 (1995/834614)

ORDRE de 27 d'abril de 1995, de la Conselleria d'Agricultura, Pesca i Alimentació, per la qual s'especifica el procediment de gestió de les ajudes previstes en els reglaments (CEE) 866/1990, 867/1990 i 3.699/93, relatius a la millora de les condicions de comercialització i transformació dels productes agrícoles, silvícoles i pesquers.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1995/04/27/(1)/dof/vci/html**

### Dades del document

Número de DOGV
:   2503

Data del DOGV
:   09-05-1995

Secció del DOGV
:   DISPOSICIONS GENERALS

Número del document
:   1995/834614


Data del document
:   27-04-1995

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 27 d'abril de 1995, de la Conselleria d'Agricultura, Pesca i Alimentació, per la qual s'especifica el procediment de gestió de les ajudes previstes en els reglaments (CEE) 866/1990, 867/1990 i 3.699/93, relatius a la millora de les condicions de comercialització i transformació dels productes agrícoles, silvícoles i pesquers.   
Després de la reforma dels fons estructurals, els reglaments CEE 3.699/1993, 866/1990 i 867/1990, modificats pel Reglament 3.669/1993, emmarquen les accions comunitàries en matèria de millora de les condicions de transformació i comercialització dels productes pesquers, agrícoles i silvícoles respectivament.  
Per a tenir accés als esmentats fons, l'estat espanyol va presentar en el seu dia el Document ºnic de Programació (DOCUP) 1994-1999 per a la transformació i comercialització dels productes agrícoles i forestals en les comunitats autònomes, no afectades per l'objectiu 1, i el subprograma operatiu, millora de les condicions de transformació i comercialització dels productes agrícoles i forestals, dins del Marc Comunitari de Suport per a les Regions Objectiu 1 d'Espanya, entre les quals s'inclou la Comunitat Valenciana.  
Mitjançant la decisió de la Comissió C(94) 3.464, de 14 de desembre, es va aprovar el Programa Operatiu 93.QP.27.84 Indústries Agroalimentàries i Mesures Estructurals Agràries, sobre la base dels reglaments CEE 866/1990 i 867/1990 que s'integren en el Marc Comunitari de Suport per a les intervencions estructurals en les regions objectiu núm. 1 al llarg del període 1994-1999.  
Els textos del DOCUP i Subprograma Operatiu, consolidats amb les correccions finals, contenen la informació sobre sectors, inversions subvencionables i els quadres financers aplicables.  
En matèria de pesca, el Reglament 3.699/1993 esmentat anteriorment, implica l'aplicació del R(CEE) 2.080/1993, del Consell, de 20 de juliol, pel qual s'estableixen les disposicions d'aplicació del Reglament 2.052/1988, quant a l'instrument financer d'orientació de la pesca (IFOP).  
El desenvolupament d'un sistema de gestió d'aquestes ajudes que permeta als potencials beneficiaris accedir-hi, i a l'estat espanyol rendir comptes del compliment dels objectius de programació a la Comissió, s'instrumenta pel Reial Decret 633/1995, de 21 d'abril, pel qual es regula el sistema de gestió de les ajudes comunitàries relatives a la millora de les condicions de comercialització i transformació dels productes agrícoles i silvícoles prevists en els reglaments CEE 866/1990 i 867/1990.  
De la mateixa manera, el Reial Decret 2.112/1994, de 28 d'octubre, defineix els criteris i les condicions de les intervencions amb finalitat estructural en el sector de la pesca, de l'aqüicultura i de la comercialització, la transformació i la promoció dels productes. En aquesta disposició, les referències al sector pesquer, ho seran únicament per a les ajudes corresponents a transformació i comercialització.  
En virtut d'ambdues disposicions, i atés que la distribució de competències entre l'administració general de l'estat i les comunitats autònomes, procedeix que ambdues administracions coordinen les seues activitats a fi d'establir un sistema de gestió que garantesca una utilització eficient dels recursos, i a la vegada una àgil tramitació dels procediments de pagament.  
En conseqüència, de conformitat amb l'article 35 e) i 44, de la Llei de Govern Valencià,  
ORDENE:  
Article primer  
Mitjançant aquesta ordre s'especifiquen els procediments de gestió de les ajudes previstes en els reglaments (CEE) 866/1990 i 867/1990, modificats pel R(CEE) 3.669/1993, i R(CEE) 3.699/1993, sobre millora de les condicions de comercialització i transformació dels productes agrícoles, silvícoles i pesquers, respectivament, la regulació de la qual en l'àmbit d'estat membre, es troba la continguda en el RD 633/95 de 21 d'abril de de 1995, i RD 2.112/94, de 28 d'octubre.  
Article segon  
Les ajudes a càrrec dels pressuposts de les administracions públiques nacionals i del FEOGA-Secció Orientació; s'ajustaran al contingut del DOCUP i Subprograma Operatiu aprovat per la Decisió de la Comissió C(94) 3464, de 14 de desembre.  
En el cas del sector de la pesca, aquesta disposició es refereix únicament a les ajudes relatives a la comercialització i transformació, contingudes en el R(CEE) 3.699/1993.  
Article tercer. Quantia de les ajudes  
1. L'aportació del FEOGA, en relació al total dels costs subvencionables, no podrà excedir del 40%  
2. El percentatge de participació de les administracions públiques, en concepte d'ajuda nacional, no serà inferior al 7%, en els sectors agrícola i silvícola o al 5% en el sector pesquer.  
3. El percentatge de participació del beneficiari serà com a mínim del 25%  
4. El total de l'ajuda concedida en relació amb les despeses subvencionables, a càrrec dels pressuposts comunitaris, més les aportacions de les administracions públiques, no podrà excedir del 75%  
5. L'ajuda adoptarà la forma de subvenció de capital.  
Article quart  
L'aportació del Ministeri d'Agricultura, Pesca i Alimentació, en concepte d'ajuda nacional en els sectors agrícola i silvícola, es realitzarà d'acord amb el següent barem:  
\* organitzacions i agrupacions de productes agraris 12%  
\* entitats associatives agràries 9,5%  
\* resta de beneficiaris 7%  
Article cinquè  
Podran acollir-se a les ajudes, les persones físiques o jurídiques sobre les quals recaiga la càrrega financera de les inversions i despeses que es consideren subvencionables.  
Article sisé  
1. Les sol·licituds d'ajudes, per a projectes d'inversió que s'han d'executar en l àmbit territorial de la Comunitat Valenciana, es presentaran davant els serveis territorials de la Conselleria d'Agricultura, Pesca i Alimentació a Alacant, Castelló i València respectivament, en model que incloga les dades que figuren en l'annex A d'aquesta ordre.  
2. Les sol·licituds ordenades per ordre de presentació, seran avaluades d'acord amb els següents factors:  
a. Adequació als criteris i prioritats de selecció (R. 3.669/1993 i Decisió 94/173/CE de 22.03.94).  
b. Situació comptable del peticionari i viabilitat del pla previst de finançament.  
c. Incidència en la millora de la competitivitat de l'empresa.  
d. Magnitud de la inversió i terminis d'execució.  
e. Condició de beneficiari d'anteriors ajudes a càrrec de fons comunitaris.  
3. El conseller d'Agricultura, Pesca i Alimentació, a proposta del director general de Comercialització, Indústries i Relacions Agràries, resoldrà en el termini màxim de 10 mesos comptadors des de la data de la sol·licitud, sobre els projectes d'inversió i prioritzarà aquests d'acord amb les disponibilitats pressupostàries i de l'avaluació prevista en l'article 6.2.  
La manca de resolució dins del termini produirà efectes desestimatoris.  
4. La resolució del conseller d'Agricultura, Pesca i Alimentació establirà les quanties corresponents a les ajudes concedides a càrrec dels pressuposts comunitaris, i a les aportacions de les administracions públiques nacionals.  
Aquesta resolució contindrà, a més, els terminis concedits al beneficiari per a l'inici de realització de les inversions i justificació davant l'administració.  
5. La Direcció General de Comercialització, Indústries i Relacions Agràries remetrà a la Direcció General d'Indústries Agràries del Ministeri d'Agricultura, Pesca i Alimentació, sobre els projectes en els quals hagués recaigut resolució favorable, la informació necessària per a donar compliment a la normativa comunitària relativa a disposicions financeres, seguiment i avaluació.  
6. Les sol·licituds de subvenció que no haguessen pogut ser ateses en un determinat exercici pressupostari per manca de crèdit, podran ser reconsiderades, amb la petició prèvia de l'interessat. Aquestes sol·licituds no tindran cap preferència respecte de les que es presenten per primera vegada en aquest exercici pressupostari.  
Article seté. Pagament de la subvenció  
1. Una vegada finalitzades les inversions, i dins dels terminis establerts en la resolució de concessió, per part del beneficiari es sol·licitarà el pagament de la subvenció, en model que incloga les dades que figuren en l'annex B, acompanyades dels justificants relatius a les despeses realitzades.  
2. La documentació corresponent al pagament sol·licitat es presentarà en els serveis territorials de la Conselleria d'Agricultura, Pesca i Alimentació de la província on s'haja realitzat la inversió.  
3. El pagament sol·licitat podrà comprendre l'import total o bé trams parcials. En aquest cas, s'admetran un màxim de tres (dos parcials i saldo final), dels quals el primer i l'últim hauran de ser per quanties superiors al 20% del total.  
4. Una vegada comprovats que es compleixen tots els requisits establerts en els R(CEE) 3.699/1993, 866/1990 i 867/1990, es procedirà al pagament dels imports parcials o totals de les ajudes.  
El pagament de la subvenció quedarà condicionat a la valoració real de les inversions executades i a la remissió dels imports corresponents als pressuposts del FEOGA-Orientació i MAPA.  
5. La Direcció General de Comercialització, Indústries i Relacions Agràries, per mitjà de les seues unitats corresponents, realitzarà els controls que calguen sobre la gestió de les ajudes, i especialment verificarà els justificants dels pagaments per part dels beneficiaris finals, una vegada examinada la concordança entre les inversions aprovades i les efectivament realitzades (annex C).  
6. Els beneficiaris de les ajudes concedides facilitaran tots els justificants o documents acreditatius del compliment de les condicions financeres i la resta de requisits, i permetran la realització de les inspeccions que es consideren necessàries.  
7. La la Direcció General de Comercialització, Indústries i Relacions Agràries donarà trasllat a la Direcció General d'Indústries Agràries i Alimentàries del Ministeri d'Agricultura, Pesca i Alimentació, de la informació necessària sobre els pagaments efectuats a càrrec dels fons comunitaris, i als pressuposts del Ministeri d'Agricultura, Pesca i Alimentació, amb la finalitat que per la seua part es gestionen davant el FEOGA els avançaments, pagaments parcials i saldos corresponents al finançament del Marc Comunitari de Suport.  
DISPOSICIONS TRANSITòRIES  
Primera  
Les sol·licituds d'ajuda presentades en els serveis territorials de la Conselleria d'Agricultura, Pesca i Alimentació, d'acord amb el que es disposa en l'Ordre del Ministeri d'Agricultura, Pesca i Alimentació, de 4 de juliol, de 1991, per la qual s'especifica el procediment de gestió de les ajudes previstes en els reglaments CEE 4.042/1989, 866/1990 i 867/1990 relatius a la millora de les condicions de comercialització, i transformació dels productes de la pesca i aqüicultura, agrícoles i silvícoles respectivament, podran seguir la seua tramitació d'acord amb el que es preveu en la present ordre sempre que complesquen allò establert en aquesta.  
Segona  
1. A les sol·licituds d'ajuda a les qual es refereix la disposició transitòria primera incloses en programes operatius presentats en la Comissió fins al 31 de desembre de 1993, se'ls aplicaran els criteris de selecció de projectes continguts en la Decisió de la Comissió 90/342/CEE, de 7 de juny, de 1990.  
2. Els projectes no inclosos en programes operatius, amb obres començades entre l'1 de juliol de 1993 i el 31 de desembre de 1993 com també, a tots aquells amb obres començades a partir de l'1 de gener de 1994 se'ls aplicaran els criteris de selecció definits per la Decisió de la Comissió 94/173/CEE, de 22 de març de 1994.  
DISPOSICIó ADDICIONAL  
Amb la finalitat d'assegurar un marc de cooperació entre l'administració central de l'estat i la Generalitat Valenciana per a la gestió de les ajudes, podran establir-se convenis de col·laboració entre ambdues administracions, que incloguen entre altres els següents aspectes:  
1. Objectius i àmbits materials del règim de col·laboració.  
2. Coordinació i actuacions conjuntes.  
3. Règim de finançament.  
4. Mecanismes de seguiment de l'execució.  
DISPOSICIONS FINALS  
Primera  
Es faculta el director general de Comercialització, Indústries i Relacions Agràries per a dictar les normes necessàries per al compliment i desenvolupament d'aquesta ordre.  
Segona  
Aquesta ordre vigirà des de l'endemà de la publicació en el Diari Oficial de la Generalitat Valenciana.  
València, 27 d'abril de 1995.- El conseller d' Agricultura, Pesca i Alimentació, p. a., art. 3 (Decret 179/1993 de 02.09.93), el secretari general: Fernando Ríos Aragüés.


Còpia Permalink ELI